Malcolm X

Malcolm Little (Malkom Litl) ili Malcolm X (Malkom Eks) (Omaha, Nebraska, 19. maj 1925 - Manhattan, New York, 21. februar 1965) je bio borac za prava crnaca u Americi.

 Biografija 
Malcolm X ili pravim imenom Malcolm Little rođen je u mjestu Omaha u saveznoj državi Nebraska 1925. godine. U Malcomovom ranom djetinstvu porodica se seli u Lansing u saveznu državu Michigan. Još dok je Malcolm bio dijete oca mu je usmrtio vozač osobnog automobila dok je Malcomov otac pretrčavao cestu. Kako Malcolmova majka, nakon što joj je muž poginuo, nije mogla puno učiniti za sina o njemu su se brinuli stariji brat i sestra. Malcolm je započeo život sitnog kriminalca. U dobi od 12 godina postao je štićenik Doma za nezbrinutu djecu države Michigan. Kada je napunio 17 godina pušten je iz doma. Potom se zaposlio u putničkom vlaku kao perač posuđa na putničkoj liniji iz Michingena ka Washington D.C.-ju do New Yorka te nazad u Michigen. Kada je Malcolm stekao dovoljno novaca preselio se u New York kod rođaka. Uskoro je postao nasilnik, svodnik i diler drogom - a kasnije i ovisnik. Postao je jedan od najopasnijih nasilnika na ulicama harlemskog podzemlja. Godine 1946. uhapšen je i osuđen na deset godina zatvora zbog provale. Krađom se bavio kako bi mogao nabaviti novac za drogu. Godine 1952. pušten je iz zatvora i nešto kasnije pridružio se pokretu Nacija islama (Nation of Islam).

Nedugo nakon što je postao član Nacije Islama promijenio je svoj prezime u X. To je učinio u znak poštovanja prema svojim neznanim afričkim precima koji su dovedeni u Ameriku kao robovska radna snaga. Poslije toga otputovao je na hadž u Meku. Nakon povratka u Sjedinjene Države odbacio je ideju da su svi bijeli ljudi đavoli, a što je ranije tvrdio. Potom je Malcolm X osnovao vlastitu organizaciju nazvanu Organizacija Afro-američkog jedinstva. Nakon osnivanja ove organizacije Malcolm X je promijenio svoje ime u El-Hajj Malik El-Shabbazz (El Hadž Malik El-Šabaz).

Godine 1965. Malcolm je smrtno ranjen dok je držao govor u New Yorku u kojem je kritizirao Elijah Muhammada. Malcolma su ubila tri muškarca za koje se ispostavilo da su članovi Nacije Islama. Sva trojica su osuđena i zatvorena.

 Reference 

 Vanjski linkovi 

Kategorija:Rođeni 1925.
Kategorija:Umrli 1965.
Kategorija:Muslimani
Kategorija:Malcolm X
Kategorija:Američki borci za prava Afroamerikanaca
Kategorija:Biografije, Omaha (Nebraska)